ddrg/super_eurlex huggingface dataset:
A Tanács határozata

(1996. október 28.)

az Európai Közösség és az Egyiptomi Arab Köztársaság között, az Egyiptomból származó és onnan érkező rizsnek a Közösségbe történő behozatalára vonatkozó szabályok módosításáról szóló, levélváltás formájában létrejött megállapodás megkötéséről

(96/640/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére, összefüggésben a 228. cikk (2) bekezdésének első mondatával,

tekintettel a Bizottság javaslatára,

mivel az Európai Gazdasági Közösség és az Egyiptomi Arab Köztársaság közötti együttműködési megállapodás [1] 19. cikke a 32000 tonna éves mennyiség keretén belül és az exportlefölözés beszedésének feltételével előírja az említett országból származó és onnan érkező rizsnek a Közösségbe való behozatalára kivetett lefölözés csökkentését; mivel a megállapodás előírja, hogy a szabályaiban történő bármilyen változtatás esetén a Közösség – Egyiptom érdekeinek figyelembevételével – módosíthatja ezeket az intézkedéseket;

mivel a Közösség az Uruguayi Fordulón megkötött mezőgazdasági megállapodásban vállalta, hogy a változó lefölözések helyett vámokat vezet be; mivel ezért az Egyiptommal kötött megállapodás módosítására van szükség;

mivel a Közösség e célból tárgyalásokat folytatott az Egyiptomi Arab Köztársasággal az adott rendelkezések módosításáról szóló, levélváltás formájában létrejött megállapodásról;

mivel ezt a megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség és az Egyiptomi Arab Köztársaság között, az Egyiptomból származó és onnan érkező rizsnek a Közösségbe történő behozatalára vonatkozó szabályok módosításáról szóló, levélváltás formájában létrejött megállapodás a Közösség nevében jóváhagyásra kerül.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt [2].

3. cikk

A megállapodás végrehajtására vonatkozó rendelkezéseket – beleértve a felügyeleti intézkedéseket is – az 1418/76/EGK rendelet [3] 27. cikkében meghatározott eljárásnak megfelelően fogadják el.

Ha a megállapodás alkalmazása szükségessé teszi az Egyiptomi Arab Köztársasággal való szoros együttműködést, a Bizottság minden szükséges intézkedést megtehet az említett együttműködés biztosítása érdekében.

Kelt Luxembourgban, 1996. október 28-án.

a Tanács részéről

az elnök

D. Spring

[1] HL L 266., 1978.9.27., 1. o.

[2] A megállapodás hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

[3] A Tanács 1976. június 21-i 1418/76/EGK rendelete a rizs piacának közös szervezéséről (HL L 166., 1976.6.25., 1. o.). A legutóbb a 3072/95/EGK rendelettel (HL L 329., 1995.12.30., 18. o.) módosított rendelet.

--------------------------------------------------
A Bizottság határozata

(1996. január 12.)

a piroplazmózisra tekintettel a vágásra szánt lófélék, a törzskönyvezett lófélék és a tenyésztés és termelés célú lófélék behozatalára vonatkozó állat-egészségügyi bizonyítványokról szóló 93/196/EGK és 93/197/EGK határozat módosításáról

(EGT vonatkozású szöveg)

(96/82/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [1] és különösen annak 15. és 16. cikkére,

mivel a vágásra szánt lófélék behozatalára vonatkozó állat-egészségügyi feltételeket és a szükséges állatorvosi bizonyítványokat a legutóbb a 96/81/EK határozattal [2] módosított 93/196/EGK bizottsági határozat [3], a törzskönyvezett, valamint a tenyésztési és termelési célú lófélék behozatalára vonatkozó állat-egészségügyi feltételeket és a szükséges állatorvosi bizonyítványt pedig a 93/197/EGK bizottsági határozat [4] határozza meg;

mivel az Európai Közösség bizonyos tagállamaiban előfordul a piroplazmózis (B. equi és B. caballi); mivel bizonyos tagállamokban piroplazmózisra szeropozitív lófélék vannak jelen;

mivel az egyes lófélék egyes harmadik országokból történő behozatalához előírt negatív szerológiai teszteredmények többé már nem megfelelőek;

mivel a lóféléknek a fertőzés felszámolását célzó kezelése káros lehet az állatokra; mivel a kezelést követően az előírt szerológiai tesztben rövid ideig mutatkozó szeronegativitás nem zárja ki azt, hogy az ilyen állatok képesek megfertőzni a kórokozó-átvivő kullancsokat;

mivel a fent említett határozatokat ennek megfelelően kell módosítani;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 93/196/EGK határozat II. mellékletének "III. Egészségügyi információk" című fejezetében szereplő j) bekezdés negyedik francia bekezdését el kell hagyni.

2. cikk

A 93/197/EGK határozat II. mellékletében, a D. és az E. bizonyítvány "III. Egészségügyi információk" című fejezetében szereplő j) bekezdés negyedik francia bekezdését el kell hagyni.

3. cikk

Ezt a határozatot a tagállamokkal való közlésétől számított 15. naptól kell alkalmazni.

4. cikk

Ennek a határozatnak a tagállamok a címzettjei.

Kelt Brüsszelben, 1996. január 12-én.

a Bizottság részéről

Franz Fischler

a Bizottság tagja

[1] HL L 224., 1990.8.18., 42. o.

[2] HL L 19., 1996.1.25., 53. o.

[3] HL L 86., 1993.4.6., 7. o.

[4] HL L 86., 1993.4.6., 16. o.

--------------------------------------------------
A Tanács határozata

(1996. október 28.)

az Európai Közösség és az Egyiptomi Arab Köztársaság közötti, az Egyiptomból származó és érkező narancsnak a Közösségbe történő behozatalára vonatkozó rendszer kiigazításáról szóló megállapodás levélváltás formájában történő megkötéséről

(96/641/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére, összefüggésben annak 228. cikke (2) bekezdésének első mondatával,

tekintettel a Bizottság javaslatára,

mivel a többoldalú kereskedelmi tárgyalások uruguayi fordulója összefüggésében megváltozott a narancs behozatali rendszere;

mivel ezen új rendszer hátrányosan befolyásolhatja a Közösség Egyiptomból történő hagyományos behozatalát;

mivel az Európai Gazdasági Közösség és az Egyiptomi Arab Köztársaság közötti együttműködési megállapodás [1] 22. cikke előírja, hogy a meglévő szabályok módosítása esetén a Közösség módosíthatja az érintett termékekre vonatkozólag a megállapodásban megállapított rendszert;

mivel a Közösség megállapodott az Egyiptomi Arab Köztársasággal arról, hogy a folyamatban lévő új euró-mediterrán megállapodás megkötéséig az említett rendszert egy levélváltás formájában megkötött megállapodás alapján igazítják ki;

mivel ez utóbbi megállapodást most jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség és az Egyiptomi Arab Köztársaság között levélváltás formájában létrejött, az Egyiptomból származó és érkező narancs Közösségbe történő behozatalára vonatkozó rendszer kiigazításáról szóló megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje azon személyt, aki a megállapodásnak a Közösséget jogilag kötő aláírására jogosult [2].

3. cikk

Szükség esetén az 1035/72/EGK rendelet [3] 33. cikkében előírt eljárásnak megfelelően a Bizottság elfogadja a megállapodás alkalmazásának részletes szabályait.

Kelt Luxembourgban, 1996. október 28-án.

a Tanács részéről

az elnök

D. Spring

[1] HL L 266., 1978.9.27., 1. o.

[2] A megállapodás hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

[3] A Tanács 1972. május 18-i 1035/72/EGK rendelete a gyümölcs- és zöldségpiac közös szervezéséről (HL L 118., 1972.5.20., 1. o.). A legutóbb az 1363/95/EK bizottsági rendelettel (HL L 132., 1995.6.16., 8. o.) módosított rendelet.

--------------------------------------------------
A Bizottság határozata

(1996. szeptember 4.)

a lófélék spermájának Közösségbe történő behozatalára vonatkozó állat-egészségügyi követelményekről és a szükséges állatorvosi bizonyítványról

(EGT vonatkozású szöveg)

(96/539/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 95/176/EK bizottsági határozattal [1] módosított, a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre [2] és különösen annak 11. cikke (2) bekezdésére, valamint 17. és 18. cikkére,

mivel a Bizottság a 94/63/EK határozattal [3] összeállította azon harmadik országok ideiglenes jegyzékét, amelyekből a tagállamok engedélyezik a juh-, kecske- és lófélék spermájának, petesejtjének és embriójának, valamint sertések petesejtjének és embriójának behozatalát;

mivel a lófélék friss, hűtött és fagyasztott spermája Közösségbe történő bevitelének állat-egészségügyi feltételét és az ehhez szükséges állatorvosi bizonyítványt meg kell határozni a 92/65/EGK tanácsi irányelv követelményeinek megfelelően;

mivel a lófélék bizonyos fertőző betegségei sperma útján is átvihetők; mivel ezért meghatározott vizsgálati programoknak megfelelően végrehajtott, meghatározott állat-egészségügyi vizsgálatok szükségesek az ilyen betegségek azonosítására, amelyek tükrözik a donor mének mozgását a spermagyűjtési időszak előtt és alatt;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A tagállamok engedélyezik a lófélék olyan friss, hűtött vagy fagyasztott spermájának behozatalát, amely megfelel a mellékletben található állat-egészségügyi bizonyítványmintában meghatározott követelményeknek, és amelyet egy ilyen, megfelelően kitöltött bizonyítvány kísér.

2. cikk

A határozatot 1996. október 1-jétől kell alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 1996. szeptember 4-én.

a Bizottság részéről

Franz Fischler

a Bizottság tagja

[1] HL L 117., 1995.5.24., 23. o.

[2] HL L 268., 1992.9.14., 54. o.

[3] HL L 28., 1994.2.2., 47. o.

--------------------------------------------------

MELLÉKLET

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------
A Bizottság határozata

(1996. január 12.)

a szarvasmarhafélék tenyészállatainak petesejtjeiről kiállított származási igazolásminta és az igazolásban feltüntetendő adatok megállapításáról

(EGT vonatkozású szöveg)

(96/80/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a szarvasmarhafélék fajtatiszta tenyészállatairól szóló, 1977. július 25-i 77/504/EGK tanácsi irányelvre [1] és különösen annak 5. cikkére és a 6. cikke (1) bekezdésének ötödik francia bekezdésére,

mivel a fent említett irányelv 6. cikk (1) bekezdésének ötödik francia bekezdése értelmében a Bizottság az irányelv 8. cikkében meghatározott eljárásnak megfelelően meghatározza a szarvasmarhafélék tenyészállatainak petesejtjeit kísérő származási bizonyítványban feltüntetendő adatokat, a Közösségen belüli kereskedelembe való belépésükkor;

mivel a bizonyítványok maguk nélkülözhetőek, feltéve, hogy az e határozatban említett adatok már megtalálhatók a szarvasmarhafélék tenyészállatainak a Közösségen belüli kereskedelembe belépő petesejtjeire vonatkozó tájékoztató dokumentációban;

mivel a mintapéldányt és a szarvasmarhafélék fajtatiszta tenyészállatainak származási bizonyítványában szereplő adatokat a 86/404/EGK bizottsági határozat [2], a spermára és az embrióra vonatkozó adatokat pedig a 88/124/EGK bizottsági határozat [3] már megállapította; mivel a szarvasmarhafélék tenyészállataira vonatkozó információnak szerepelnie kell a petesejtekről kiállított bizonyítványban;

mivel az e határozatban előírt intézkedések összhangban vannak az Állattenyésztés-technikai Állandó Bizottság véleményével,

ELFOGADTA EZT A HATÁROZATOT:

1. cikk

Az alábbi adatokat kell a szarvasmarhafélék tenyészállatai petesejtjeinek Közösségen belüli kereskedelméhez kiállítandó bizonyítványban feltüntetni:

- a donor tehénre, valamint vércsoportjára vonatkozóan a 86/404/EGK határozat 1. cikkében felsorolt legfrissebb adatokat,

- a petesejt azonosítását lehetővé tevő információkat, begyűjtésének időpontját és a begyűjtőközpont valamint a címzett nevét és címét.

Ha egy szalmában egynél több petesejt van, ezt világosan fel kell tüntetni, és ezenkívül minden petesejtnek ugyanazon anyaállattól kell származnia.

2. cikk

Az 1. cikkben előírt adatok feltüntethetők:

1. a mellékelt mintának megfelelő bizonyítvány formájában;

2. a szarvasmarha-petesejteket kísérő dokumentációban. Ez esetben az illetékes hatóságoknak az alábbi formában kell igazolniuk, hogy az 1. cikkben meghatározott adatok szerepelnek azon dokumentumokban:

"Alulírott igazolom, hogy ezek a dokumentumok tartalmazzák a 96/80/EK bizottsági határozat 1. cikkében említett adatokat".

3. cikk

Ennek a határozatnak a tagállamok a címzettjei.

Kelt Brüsszelben, 1996. január 12-én.

a Bizottság részéről

Franz Fischler

a Bizottság tagja

[1] HL L 206., 1977.8.12., 8. o.

[2] HL L 233., 1986.8.20., 19. o.

[3] HL L 62., 1988.3.8., 32. o.

--------------------------------------------------

MELLÉKLET

+++++ TIFF +++++

+++++ TIFF +++++

--------------------------------------------------
A Bizottság határozata

(1996. április 18.)

az ANIMO-központ és a tagállamok közötti együttműködés szabályainak tekintetében a 92/486/EGK határozat módosításáról

(EGT vonatkozású szöveg)

(96/296/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 92/118/EGK irányelvvel [1] módosított, az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre [2] és különösen annak 20. cikkének (3) bekezdésére,

mivel az ANIMO hálózat különböző strukturális fejlesztési lehetőségei részletes tanulmányozásának lehetővé tételére, a jelenlegi rendszer időtartamát egy évvel meg kell hosszabbítani, egyúttal a további egyéves meghosszabbítás lehetőségének biztosításával; mivel e célból a legutóbb Ausztria, Finnország és Svédország csatlakozási okmányával módosított, az ANIMO központ és a tagállamok közötti együttműködés szabályainak megállapításáról szóló, 1992. szeptember 25-i 92/486/EGK bizottsági határozatot [3] módosítani kell;

mivel az 1996. április 1-jétől érvényes költségek megállapításánál figyelembe kell venni a hálózathoz csatlakozott egységek számát;

mivel az 1996. április 1-jéig a hálózathoz csatlakozott egységek számát kell alapul venni; mivel e tekintetben szükséges hivatkozni az ANIMO egységek listájának azonosításáról és rögzítéséről szóló 96/295/EK bizottsági határozatra [4];

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/486/EGK irányelv a következő cikkel egészül ki:

"2a. cikk

(1) Az 1. cikkben meghatározott koordináló hatóságok biztosítják, hogy az ott említett szerződések:

- időtartamát egy évvel meghosszabbítsák,

- lehetővé teszik az időtartam további egyéves meghosszabbítását.

(2) Az (1) bekezdés tekintetében a következő költségeket kell alkalmazni:

A 96/295/EK határozatban [5] felsorolt egységek (központi egység, helyi egység, állat-egészségügyi határállomás) esetén egységenként 386 ECU."

2. cikk

Ez a határozat 1996. április 1-jén lép hatályba.

3. cikk

Ennek a határozatnak a tagállamok a címzettjei.

Kelt Brüsszelben, 1996. április 18-án.

a Bizottság részéről

Franz Fischler

a Bizottság tagja

[1] HL L 62., 1993.3.15., 49. o.

[2] HL L 224., 1990.8.18., 29. o.

[3] HL L 291., 1992.10.7., 20. o.

[4] HL L 113., 1996.5.7., 1. o.

[5] HL L 113., 1996.5.7., 1. o.

--------------------------------------------------
A Bizottság határozata

(1996. január 29.)

a harmadik országból behozott egyes termékszállítmányok fizikai ellenőrzésének csökkentett gyakoriságáról szóló 94/360/EK határozat módosításáról

(EGT vonatkozású szöveg)

(96/104/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 95/52/EK irányelvvel [1] módosított, a harmadik országokból a Közösségbe behozott termékek állat-egészségügyi ellenőrzésére irányadó elvek megállapításáról szóló, 1990. december 10-i 90/675/EGK tanácsi irányelvre [2] és különös tekintettel annak 8. cikke (3) bekezdésére,

mivel a legutóbb a 95/270/EK határozattal [3] módosított 94/360/EK határozatban [4] a Bizottság intézkedéseket fogadott el a harmadik országokból behozott termékszállítmányok fizikai ellenőrzésének csökkentett gyakoriságáról; mivel ezeket a gyakoriságokat a behozott termékszállítmányok összes ellenőrzése eredményén alapuló, a gyakoriságokra vonatkozó felülvizsgálatot követően 1996. február 1-től kell alkalmazni;

mivel további fejlődés szükséges a behozott termékek behozatali feltételeinek harmonizációja terén;

mivel a gyakoriságok 3. cikk (3) bekezdése szerinti felülvizsgálatának elvégzéséhez a tagországoknak további tapasztalatra van szükségük a szállítmányok ellenőrzése terén; mivel ezért a gyakoriságok alkalmazása dátumának 1997. január 1-ig való elhalasztására van szükség;

mivel e határozat rendelkezései összhangban állnak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A Bizottság 94/360/EK határozata a következőképpen módosul:

- a 3. cikk (1) bekezdésében az "1995. december 1." helyébe "1996. január 1." lép,

- a 3. cikk (3) bekezdésében az "1996. február 1." helyébe "1996. május 15." lép,

- a 7. cikkben az "1996. február 1." helyébe "1997. január 1." lép.

2. cikk

Ennek a határozatnak a tagállamok a címzettjei.

Kelt Brüsszelben, 1996. január 29-én.

a Bizottság részéről

Franz Fischler

a Bizottság tagja

[1] HL L 265., 1995.10.8., 16 o.

[2] HL L 373., 1990.12.31., 1 o.

[3] HL L 165., 1995.7.15., 24 o.

[4] HL L 158., 1994.6.25., 41 o.

--------------------------------------------------
A Bizottság határozata

(1996. szeptember 4.)

a lófélék petesejtjeinek és embrióinak Közösségbe történő behozatalára vonatkozó állat-egészségügyi követelményekről és a szükséges állatorvosi bizonyítványról

(EGT vonatkozású szöveg)

(96/540/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 95/176/EK bizottsági határozattal [1] módosított, a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre [2] és különösen annak 17. és 18. cikkére,

mivel a Bizottság a 94/63/EK határozattal [3] összeállította azon harmadik országok ideiglenes listáját, amelyekből a tagállamok engedélyezik a juh-, kecske- és lófélék spermájának, petesejtjének és embriójának, valamint sertések petesejtjének és embriójának behozatalát;

mivel a Tanács a 92/65/EGK irányelv D. mellékletében a petesejtek és embriók gyűjtésére, kezelésére, tárolására és szállítására vonatkozóan, valamint a donor kancák esetében alkalmazandó egészségügyi feltételeket állapított meg; mivel a lófélék petesejtjeinek és embrióinak Közösségbe történő behozatalához további biztosítékokat kell megállapítani, különös tekintettel a gyűjtő munkacsoportok hatósági állatorvosi felügyeletére;

mivel a lófélék petesejtjeinek és embrióinak behozatalára vonatkozó állat-egészségügyi követelményeknek tekintettel kell lenniük azon különböző körülményekre, amelyek között a petesejteket és embriókat gyűjtötték, kezelték és tárolták vagy az embriókat előállították;

mivel a lófélék egyes fertőző betegségei petesejtekkel és embriókkal átvihetők; mivel emiatt meghatározott állat-egészségügyi vizsgálatokat kell – a petesejtek és embriók gyűjtését megelőzően – elvégezni e betegségek azonosításához;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A tagállamok engedélyezik a lófélék olyan petesejtjeinek és embrióinak behozatalát, amelyek megfelelnek a mellékletben található állat-egészségügyi bizonyítványmintában meghatározott követelményeknek, és amelyeket egy ilyen, megfelelően kitöltött bizonyítvány kísér.

2. cikk

A határozatot 1996. október 1-jétől kell alkalmazni.

3. cikk

A határozatnak a tagállamok a címzettjei.

Kelt Brüsszelben, 1996. szeptember 4-én.

a Bizottság részéről

Franz Fischler

a Bizottság tagja

[1] HL L 117., 1995.5.24., 23. o.

[2] HL L 268., 1992.9.14., 54. o.

[3] HL L 28., 1994.2.2., 47. o.

--------------------------------------------------

MELLÉKLET

+++++ TIFF +++++

+++++ TIFF +++++

+++++ TIFF +++++

--------------------------------------------------